CELEX: 32013D0334
Language: el
Date: 2013-06-25 00:00:00
Title: 2013/334/ΕΕ: Απόφαση του Συμβουλίου, της 25ης Ιουνίου 2013 , σχετικά με τη θέση που θα ληφθεί, εξ ονόματος της Ευρωπαϊκής Ένωσης, στη Μικτή Επιτροπή του ΕΟΧ όσον αφορά μια τροποποίηση του παραρτήματος ΧΧΙ της συμφωνίας ΕΟΧ

28.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 177/27
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 25ης Ιουνίου 2013
   σχετικά με τη θέση που θα ληφθεί, εξ ονόματος της Ευρωπαϊκής Ένωσης, στη Μικτή Επιτροπή του ΕΟΧ όσον αφορά μια τροποποίηση του παραρτήματος ΧΧΙ της συμφωνίας ΕΟΧ
   (2013/334/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 338 παράγραφος 1, σε συνδυασμό με το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1) και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Η συμφωνία για τον Ευρωπαϊκό Οικονομικό Χώρο (2) («συμφωνία ΕΟΧ») τέθηκε σε ισχύ την 1η Ιανουαρίου 1994.
            
         
               (2)
            
            
               Σύμφωνα με το άρθρο 98 της συμφωνίας ΕΟΧ, η Μικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το παράρτημα ΧΧΙ της εν λόγω συμφωνίας.
            
         
               (3)
            
            
               Το παράρτημα XXI της συμφωνίας ΕΟΧ περιλαμβάνει ειδικές διατάξεις σχετικά με τις στατιστικές.
            
         
               (4)
            
            
               Ο κανονισμός (ΕΕ) αριθ. 70/2012 του Ευρωπαϊκού Κοινοβουλίου και του Συμβουλίου, της 18ης Ιανουαρίου 2012, σχετικά με τις στατιστικές καταγραφές των οδικών μεταφορών εμπορευμάτων (αναδιατύπωση) (3) πρόκειται να ενσωματωθεί στη συμφωνία ΕΟΧ με ορισμένες προσαρμογές για τα κράτη ΕΟΧ της ΕΖΕΣ.
            
         
               (5)
            
            
               Ο κανονισμός (ΕΕ) αριθ. 70/2012 καταργεί τον κανονισμό (ΕΚ) αριθ. 1172/98 του Συμβουλίου (4), ο οποίος έχει ενσωματωθεί στη συμφωνία ΕΟΧ και πρόκειται στη συνέχεια να διαγραφεί από τη συμφωνία ΕΟΧ.
            
         
               (6)
            
            
               Το παράρτημα XXI της συμφωνίας ΕΟΧ θα πρέπει, επομένως, να τροποποιηθεί αναλόγως.
            
         
               (7)
            
            
               Η θέση της Ένωσης στη Μικτή Επιτροπή του ΕΟΧ θα πρέπει να βασιστεί στο επισυναπτόμενο σχέδιο απόφασης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί, εξ ονόματος της Ευρωπαϊκής Ένωσης, στη Μικτή Επιτροπή του ΕΟΧ για την προτεινόμενη τροποποίηση του παραρτήματος ΧΧΙ της συμφωνίας ΕΟΧ βασίζεται στο σχέδιο απόφασης της Μικτής Επιτροπής του ΕΟΧ που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Λουξεμβούργο, 25 Ιουνίου 2013.
      
         
            Για το Συμβούλιο
         
         
            Ο Πρόεδρος
         
         E. GILMORE
      
   
   
      (1)  ΕΕ L 305 της 30.11.1994, σ. 6.
   
      (2)  ΕΕ L 1 της 3.1.1994, σ. 3.
   
      (3)  ΕΕ L 32 της 3.2.2012, σ. 1.
   
      (4)  ΕΕ L 163 της 6.6.1998, σ. 1.
   
      ΣΧΕΔΙΟ
      ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. …/…
      της
      για την τροποποίηση του παραρτήματος XXI (Στατιστικές) της συμφωνίας ΕΟΧ
      Η ΜΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο («συμφωνία ΕΟΧ») και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΕ) αριθ. 70/2012 του Ευρωπαϊκού Κοινοβουλίου και του Συμβουλίου, της 18ης Ιανουαρίου 2012, σχετικά με τις στατιστικές καταγραφές των οδικών μεταφορών εμπορευμάτων (αναδιατύπωση) (1) πρόκειται να ενσωματωθεί στη συμφωνία ΕΟΧ.
               
            
                  (2)
               
               
                  Ο κανονισμός (ΕΕ) αριθ. 70/2012 καταργεί τον κανονισμό (ΕΚ) αριθ. 1172/98 του Συμβουλίου (2), ο οποίος έχει ενσωματωθεί στη συμφωνία ΕΟΧ και πρόκειται στη συνέχεια να διαγραφεί από τη συμφωνία ΕΟΧ.
               
            
                  (3)
               
               
                  Το παράρτημα XXI της συμφωνίας ΕΟΧ θα πρέπει, επομένως, να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το κείμενο του σημείου 7στ (κανονισμός (ΕΚ) αριθ. 1172/98 του Συμβουλίου) του παραρτήματος XXI της συμφωνίας ΕΟΧ αντικαθίσταται από το ακόλουθο κείμενο:
      «32012 R 0070: Κανονισμός (ΕΕ) αριθ. 70/2012 του Ευρωπαϊκού Κοινοβουλίου και του Συμβουλίου, της 18ης Ιανουαρίου 2012, σχετικά με τις στατιστικές καταγραφές των οδικών μεταφορών εμπορευμάτων (αναδιατύπωση) (ΕΕ L 32 της 3.2.2012, σ. 1).
      Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
      
                  α)
               
               
                  Ο παρών κανονισμός δεν εφαρμόζεται στην Ισλανδία.
               
            
                  β)
               
               
                  Ο παρών κανονισμός δεν εφαρμόζεται στο Λιχτενστάιν, στον βαθμό που ο αριθμός των οχημάτων οδικών μεταφορών εμπορευμάτων που είναι ταξινομημένα στο Λιχτενστάιν και τα οποία διεκπεραιώνουν τακτικά πράξεις οδικών εμπορευματικών μεταφορών στο έδαφος των κρατών μελών του ΕΟΧ δεν υπερβαίνει τα 400 οχήματα.
               
            Για τον σκοπό αυτό, το Λιχτενστάιν υποβάλλει στην Eurostat ετησίως, το αργότερο μέχρι το τέλος Απριλίου του έτους που ακολουθεί το έτος στο οποίο αναφέρονται τα στοιχεία, τον αριθμό των οχημάτων οδικών μεταφορών εμπορευμάτων που είναι ταξινομημένα στο Λιχτενστάιν και τα οποία διεκπεραιώνουν τακτικά πράξεις οδικών εμπορευματικών μεταφορών στο έδαφος των κρατών μελών του ΕΟΧ. Στο πλαίσιο αυτό, με τον όρο «τακτικά» νοείται ότι το όχημα εγκαταλείπει το έδαφος της τελωνειακής ένωσης Ελβετίας-Λιχτενστάιν με κατεύθυνση την ΕΕ περισσότερες από δύο φορές τον μήνα.
      Μόλις ο παρών κανονισμός αρχίσει να εφαρμόζεται στο Λιχτενστάιν, η μέθοδος συγκέντρωσης των στοιχείων θα προσαρμοστεί στα διαρθρωτικά χαρακτηριστικά των οδικών μεταφορών στην εν λόγω χώρα, σε συμφωνία με την Eurostat. Ειδικότερα, το Λιχτενστάιν μπορεί ενδεχομένως να διαβιβάζει στοιχεία που καλύπτουν μόνο τα οχήματα τα οποία διεκπεραιώνουν τακτικά πράξεις οδικών εμπορευματικών μεταφορών στο έδαφος των κρατών μελών του ΕΟΧ.».
      Άρθρο 2
      Τα κείμενα του κανονισμού (ΕΕ) αριθ. 70/2012, στην ισλανδική και τη νορβηγική γλώσσα, τα οποία θα δημοσιευτούν στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει στις […], υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας ΕΟΧ (3).
      Άρθρο 4
      Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, …
         
            
               Για τη Μικτή Επιτροπή του ΕΟΧ
            
            
               Ο Πρόεδρος
            
            
               Οι Γραμματείς της Μικτής Επιτροπής ΕΟΧ
            
         
      
      
         (1)  ΕΕ L 32 της 3.2.2012, σ. 1.
      
         (2)  ΕΕ L 163 της 6.6.1998, σ. 1.
      
         (3)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]